CELEX: 62017CN0133
Language: el
Date: 2017-03-14 00:00:00
Title: Υπόθεση C-133/17: Αίτηση προδικαστικής αποφάσεως την οποία υπέβαλε το Curtea de Apel Cluj (Ρουμανία) στις 14 Μαρτίου 2017 — Dănuț Podilă κ.λπ. κατά Societatea Națională de Transport Feroviar de Călători «CFR Călători» SA București

26.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/9
            
         Αίτηση προδικαστικής αποφάσεως την οποία υπέβαλε το Curtea de Apel Cluj (Ρουμανία) στις 14 Μαρτίου 2017 — Dănuț Podilă κ.λπ. κατά Societatea Națională de Transport Feroviar de Călători «CFR Călători» SA București
   (Υπόθεση C-133/17)
   (2017/C 202/14)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Cluj
   
      Διάδικοι στην υπόθεση της κύριας δίκης
   
   
      Αναιρεσείοντες: Dănuț Podilă κ.λπ.
   
      Αναιρεσίβλητη: Societatea Națională de Transport Feroviar de Călători «CFR Călători» SA București
   
      Προδικαστικά ερωτήματα
   
   
               1)
            
            
               Μήπως τα άρθρα 114, παράγραφος 3, ΣΛΕΕ, 151 ΣΛΕΕ και 153 ΣΛΕΕ, καθώς και οι διατάξεις της οδηγίας-πλαισίου 89/391/ΕΟΚ (1) και των μεταγενέστερων ειδικών οδηγιών αντιτίθενται σε ρύθμιση κράτους μέλους της Ευρωπαϊκής Ένωσης προβλέπουσα προθεσμίες και διαδικασίες οι οποίες περιορίζουν την πρόσβαση στη δικαιοσύνη με σκοπό την κατάταξη των χώρων εργασίας ως χαρακτηριζόμενων από ιδιαίτερες ή ειδικές συνθήκες, με αποτέλεσμα να μην αναγνωρίζονται στους εργαζομένους τα δικαιώματα στην ασφάλεια και την υγεία κατά την εργασία τα οποία απορρέουν από τη διαπίστωση των ανωτέρω συνθηκών, σύμφωνα με τις εθνικές διατάξεις που παρατίθενται στην αίτηση προδικαστικής αποφάσεως;
            
         
               2)
            
            
               Αντιτίθεται το άρθρο 9, στοιχείο α', της οδηγίας 89/391/ΕΟΚ σε εθνική ρύθμιση η οποία δεν τιμωρεί την αδράνεια του εργοδότη ως προς τη λήψη αξιολογήσεως των κινδύνων για την ασφάλεια και την υγεία κατά την εργασία;
            
         
      (1)  Οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτιώσεως της ασφάλειας και της υγείας των εργαζομένων κατά την εργασία (EE 1989, L 183, σ. 1).